**458/2015.(XII.10.) Kgy. sz. határozat**

1. A Közgyűlés a „Javaslat a Csónakázó-tó és horgásztó működtetése kapcsán *a* Sporthorgász Egyesületek Vas Megyei Szövetségével kötött megállapodással kapcsolatos döntés meghozatalára” című előterjesztést megtárgyalta és az azzal kapcsolatos tájékoztatást tudomásul veszi.
2. A Közgyűlés Szombathely Megyei Jogú Város Önkormányzata és a Sporthorgász Egyesületek Vas Megyei Szövetsége között kötendő haszonbérleti szerződést az előterjesztés melléklete szerinti tartalommal jóváhagyja és felhatalmazza a polgármestert annak aláírására.
3. A Közgyűlés úgy határozott, hogy a szombathelyi 0632/11, 0632/13, 0632/31 hrsz-ú ingatlanok tulajdonosai eladáshoz történő hozzájáruló nyilatkozatai beszerzését követően a vételárak kifizetéséhez szükséges összeget, azaz 5.002.660 Ft-ot a költségvetési rendelet következő módosítása során biztosítja.

**Felelős**: Dr. Puskás Tivadar polgármester

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

 Lakézi Gábor, a Városüzemeltetési Osztály vezetője

 Szakály Szabolcs, a Városfejlesztési Kabinet vezetője

 Stéger Gábor, a Közgazdasági és Adó Osztály vezetője)

**Határidő**: 1. pont: azonnal

2. pont: 2015. december 31.

3. pont: a költségvetés következő módosítása